18. srpnja u Domovinskom ratu

**Domovinski rat po nadnevcima**: 18. srpnja u Domovinskom ratu.

- Protiv 14 osoba, za koje je kninski sudac za prekršaje obustavio postupak zbog ispada na proslavi 600. godišnjice kosovske bitke na tlu SR Hrvatske zbog nedostatka dokaza, vodit će se novi postupak najavio predsjednik Republičkog vijeća za prekršaje Ivica Martinek.

- Predsjedništvo Republike Hrvatske donijelo odluku kojom predlaže Saboru RH da se pristupi izradi i donošenju Ustava Republike Hrvatske.

- Jugoslavensko Predsjedništvo glasovalo za povlačenje federalne armije iz Slovenije.

- Hrvatski predsjednik Tuđman posjetio Njemačku, te se sastao s kancelarom Kholom i ministrom vanjskih poslova Genscherom.

- Hrvatska, Slovenija i BiH primljene u punopravno članstvo Srednjoeuropske inicijative.

- "Plave Kacige" umjesto intervencije. Vijeće sigurnosti dočekalo londonski sporazum o prekidu vatre u BiH kao spasonosno rješenje.

- Bez pomoći Europe Hrvatska ne može više osigurati izbjeglicama osnovne životne potrebe, izjavio predsjednik Vlade Republike Hrvatske dr. Franjo Gregurić na zasjedanju Srednjoeuropske inicijative.

**- Mađarska zaoštrila kriterije ulaska izbjeglica i prognanika.**

- Na Goražde od 4. svibnja do danas palo više od 30.000 granata - izjavio predsjednik općine Goražde Hadžo Efendić.

- Dr. Tuđman svečano otvorio most preko Novskog ždrila i zrakoplovnu luku u Zemuniku nedaleko Zadra.

- Sve što je prethodilo dogovoru o Masleničkom mostu i zračnoj luci u Zemuniku u pariškim se krugovima uspoređuje s pokerom u kojem je bank držao predsjednik Tuđman.

- Hrvatski prognanici i dalje nastavljaju prosvjede protiv UNPROFOR-a i blokadu njihovih kontrolnih punktova.

- Govoreći na sjednici bošnjačkog Sabora, Alija Izetbegović istaknuo da se plan kontaktne skupine ne može odbiti jer bi konzekvence negativnog odgovora bile pogubne po Bošnjake.

- Na prostoru bivše Jugoslavije ima ukupno 4,6 milijuna izbjeglica, od kojih je 630.000 u svijetu, stoji u najnovijem izvještaju Visokog povjereništva UN za izbjeglice.

- Dvoje civila teško ranjeno u Drenovu Boku, selu jasenovačke Posavine, koje ponovno sve češće napadaju pobunjeni Srbi s desne obale Save.

- Pripadnici Armije BiH potpuno razoružali ukrajinske vojnike u Goraždu, a potom su im, osim osobnog naoružanja, uzeli protutenkovsko oružje i oklopne transportere.

- Predstavnici UNPROF.QR.-a u Sarajevu potvrdili da je predsjednik Predsjedništva BiH Alija Izetbegović od generala Ruperta Smitha zahtijevao uspostavu komunikacije sa Srbima kako bi se osigurala evakuacija civilnog pučanstva iz zaštićene zone Žepe.

- Nakon kraćeg zatišja, Srbi ponovno započeli napadati zaštićenu zonu Žepu.

- "The New York Times" piše kako se već tri godine Britanija, Francuska i SAD uz pomoć UN-a pretvaraju da nema razlike između agresora i žrtve.

- Francuska vlada smatra da vlasti BiH "sabotiraju" Snage za brzo djelovanje, izjavio jedan visoki francuski vladin službenik.

- Izvješće UNHCR-a iz Srebrenice govori kako postoji bojazan da su nestali ljudi ubijeni.

- U Mostaru u požaru izgorio Hrvatski dom Hercega Stjepana Kosača.

## Izvori

* Hrvatski informativni centar *Hrvatski spomenar: 11. srpnja - 20. srpnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.